Endilikda prezident topshiriqlarining ijrosi Ijro.gov.uz tizimi orqali nazorat qilinadi

Prezidentning «Qonun hujjatlari ijrosini samarali tashkil etishda davlat boshqaruvi organlari va mahalliy ijro etuvchi hokimiyat organlari rahbarlarining shaxsiy javobgarligini kuchaytirishga doir qo‘shimcha chora-tadbirlar to‘g‘risida"gi farmoni qabul qilindi.
Hujjat bilan Ijro.gov.uz tizimi orqali prezident hujjatlari va topshiriqlar ijrosini nazorat qilishning mutlaqo yangi tizimi joriy qilinmoqda.
Farmonga muvofiq, Adliya vazirligi:
Tizimga zarur ma’lumotlarni o‘z vaqtida kiritmaslik yoki noto‘g‘ri ma’lumotlarni kiritish, bu borada Adliya vazirligi ko‘rsatmalarini o‘z vaqtida yoki lozim darajada bajarmaslik intizomiy, ma’muriy va boshqa javobgarlik choralarini qo‘llash uchun asos bo‘ladi.

Vazirlar Mahkamasi qonun hujjatlari va topshiriqlar mas’ul ijrochilar tomonidan o‘z vaqtida ijro etilishining Ijro.gov.uz tizimida nazoratini olib boradi.
Hisob palatasi tizimda mas’ul ijrochilar tomonidan kiritilib, Adliya vazirligi va Hukumat tomonidan tekshirilgan ma’lumotlar to‘liqligi va haqqoniyligini tekshiradi hamda ularni nazoratdan yechadi.
Prezident Administratsiyasi qonun hujjatlari va topshiriqlar ijrosini nazorat qiluvchi tashkilotlar faoliyatini muvofiqlashtiradi.
Nazorat va ijro faqat Ijro.gov.uz tizimida amalga oshiriladi, bunda boshqa har qanday nazorat dasturlari, hisobotlari va bazalarini yuritish amaliyoti bekor qilinadi.